Tänks - KIITOLLISUUS - Vuodatus.net
Taas saatiin kaunis syksyinen viikonloppu. Tuli hiukan ulkoiltua ja pyöräiltyä loma-asunnon maisemissa.
Olin tänään koulutuksessa koko päivän. Tekee hyvää saada istua vastaanottamassa tietoa sen sijaan, että aina muita ohjaisi tiedon lähteille. Oli virkistävää mennä aamulla epätavallista reittä ja nähdä aamuinen kaupunki, kulkea metrolla ja nauttia kauniista rakennuksista. Tuli myös syötyä todella hyvin.
Pyykinpesukone huolehtii pyykkivuoren käsittelystä - riittää että lataan sen ja ripustan pyykit kuivumaan. Helppoa! Lisäksi pyykin ripustaminen on mieluisimpia kotitöitäni.
Armaani puuhastelee pihalla. Äsken hän vilkutti minulle huomatessaan minut tässä naputtelemassa. :-)
Lähdin koulutuksesta ennen iltaohjelmaa, sillä selkäni ei kestänyt enää yhtään istumista. Niinpä sain vapaaillan, jonka päätin käyttää kirjoitteluun pitkästä aikaa. Tätä sieluni kaipaa, vaikka ei olisi mitään sanottavaakaan. (Kumma muuten, että vaikka byrokraatti siellä muistutti, että oppilaille pitää suoda tunti enemmän liikuntaa päivässä, meille ei ollut edes jalkojenoikaisutaukoa luentojen välissä. Yksi luennoitsijakin käveli edestakaisin selkävaivansa takia. Minun olisi tehnyt mieli kuunnella kävellen, mutta en silloin hoksannut enkä olisi ehkä kehdannutkaan.)
Äiti on taas ollut murheellinen yksinäisyyden takia. Häntä ei ole siis haettu mihinkään virikeohjelmaan. Oli onneksi tänään saunapäivä, ja joku oli tehnyt hänelle hiuksiin letin. Kivaa vaihtelua - edes sen verran oli joku hoitaja viipynyt hänen luonaan!
Koulutus jatkuu huomenna. Ihan mukavaa.
Kommentoi Lähettänyt: Maisakaisa - 3.10.2016 klo 19.19